## dachser_inteligent_logistics

Tlačová správa V Bratislave, 9. 4. 2020

**DACHSER organizuje dopravu nákladným vlakom po Novej hodvábnej ceste**

**Spoločnosť DACHSER Rail Services prepravuje chemické výrobky na čínsky trh z Ludwigshafene v Nemecku za polovičný čas. BASF poverila svojho dlhoročného poskytovateľa logistických služieb, spoločnosť DACHSER, aby vybavila prvý nákladný vlak do Číny. Vlak s 42 kontajnermi prepravujúcimi produkty BASF do čínskeho mesta Xi'an už dorazil. DACHSER sa postaral o všetky organizačné aspekty - vrátane koordinácie s prevádzkovateľom vlakov RTSB GmbH, colného odbavenia a distribúcie tovaru v Číne.**

Cesta z terminálu KTL Kombi – Ludwigshafen viedla do Číny cez Poľsko, Bielorusko, Rusko a Kazachstan a trvala len 14 dní, čo je o viac ako dva týždne rýchlejšie, než by na túto cestu potrebovala kontajnerová loď. Železničná doprava po "Novej hodvábnej ceste" je obzvlášť zaujímavá pre chemické spoločnosti, ktorých výrobné závody sa nachádzajú vo vidieckych oblastiach Číny, ďaleko od morských prístavov.

Terminál KTL v Ludwigshafene hrá v logistickom koncepte BASF kľúčovú úlohu. Slúži ako hub, v ktorom BASF združuje európske zásielky a nakladá kontajnery do vlakov. Najväčší nemecký vnútrozemský terminál priamo susedí s hlavným závodom BASF. Z terminálu každý deň odchádza až 30 vlakov smerujúcich do viac ako 20 ekonomických centier v celej Európe.

Vzhľadom na to, že sa rozchody koľajníc na trase líšia, kontajnery sú prekladané do rôznych vlakov v poľskej dedine Małaszewicze a na kazašskej hranici s Čínou. Kubické kontajnery vysoké približne 12 metrov sú naplnené najmä granulátmi, prísadami do palív a katalyzátormi. Konečným cieľom vlaku je mesto Xi'an v strednej Číne.

Odtiaľ DACHSER North China vybavuje colné odbavenie a distribúciu tovaru BASF kamiónmi priamo príjemcom. V počiatočnej fáze je naplánovaných viac odchodov vlakov z Ludwigshafene do Xi`anu.

*"Železničná doprava je rýchlejšia ako námorná, lacnejšia ako letecká, ľahko plánovateľná a spoľahlivá. Pokiaľ ide o plnenie konkrétnych logistických požiadaviek, táto doprava do Číny po Novej hodvábnej ceste je vynikajúcou alternatívou k leteckej a námornej preprave,"* vysvetľuje Thomas Krüger, generálny riaditeľ spoločnosti DACHSER Air & Sea Logistics EMEA. *"Dopyt po DACHSER Rail Services neustále rastie a my sme obzvlášť potešení, že taký líder na svetovom trhu ako je BASF, dôveruje našim riešeniam."*

**Posun dlhodobého partnerstva na ďalšiu úroveň**

Už niekoľko desaťročí DACHSER úzko spolupracuje s BASF pri preprave paletovaných chemických produktov v Európe a pri ich bezpečnom skladovaní. DACHSER prevádzkuje dva sklady nebezpečných materiálov: jeden v Maďarsku a jeden v Rumunsku. Obe spĺňajú najvyššie bezpečnostné štandardy a ich fungovanie prešlo overením SQAS. *"Prvý vlak do Xi'an posunul naše logistické partnerstvo s BASF na novú úroveň,*" hovorí Michael Kriegel, vedúci oddelenia DACHSER Chem-Logistics. Priemyselné riešenie spoločnosti DACHSER kombinuje štandardizované logistické služby a odborné znalosti v oblasti manipulácie s nebezpečným tovarom v globálnej sieti, s riešeniami na mieru pre zákazníkov z chemického priemyslu.

**Základné informácie o spoločnosti DACHSER Slovakia a. s.**

História spoločnosti DACHSER sa začína v roku 1995, kedy bola založená spoločnosť Lindbergh Air Freight, s.r.o. Zameranie aktivity spoločnosti v prvom roku bolo v poskytovaní kompletných zasielateľských služieb pri preprave leteckých zásielok. Následne po predložení požiadaviek od zákazníkov sa aktivity rozvinuli aj na poskytovanie námornej a pozemnej prepravy. V roku 2004 sa spoločnosť stáva súčasťou nemeckej logistickej spoločnosti DACHSER a až do roku 2009 vystupuje na trhu pod menom LINDBERGH & DACHSER a. s. Od 1. 1. 2010 spoločnosť pôsobí na trhu pod obchodným menom DACHSER Slovakia a. s. Premenovaním bol zavŕšený integračný proces spoločnosti do celosvetovej siete koncernu DACHSER. V súčasnosti má DACHSER na Slovensku 5 pobočiek, v ktorých pracuje pres 200 zamestnancov.

**Základné informácie o skupine DACHSER**

Rodinná spoločnosť DACHSER so sídlom v nemeckom Kemptene je popredným európskym poskytovateľom logistických služieb. DACHSER poskytuje komplexnú prepravnú logistiku, skladovanie a individuálne zákaznícke služby v troch obchodných oblastiach: DACHSER European Logistics, DACHSER Food Logistics a DACHSER Air & Sea Logistics. Ponuku dopĺňajú ďalšie služby ako kontraktná logistika, konzultácie a poradenstvo a špecifické riešenia prispôsobené na mieru jednotlivým odvetviam. Vďaka komplexnej dopravnej sieti ako v Európe, tak i v zámorí a informačným technológiám, ktoré sú plne integrované do všetkých systémov, poskytuje DACHSER inteligentné logistické riešenia po celom svete. V súčasnosti zamestnáva zhruba 30 600 ľudí v 399 pobočkách po celom svete. Za rok 2018 zrealizoval cca 83,7 miliónov zásielok s hmotnosťou 41,3 miliónov ton. Celkový obrat koncernu DACHSER v roku 2018 predstavoval 5,6 miliárd eur. Pre viac informácií navštívte [www.dachser.sk](http://www.dachser.sk).

Pre viac informácií prosím kontaktujte:

**Crest Communications a. s.**

Anna Palfiová

PR manager

Tel.: +421 903 664 575

E-mail: anka.palfiova@gmail.com

**DACHSER Slovakia a.s**.

Martin Štiglinc

Sales Manager European Logistics

Tel.: +421 2 6929 6180

Fax: +421 2 6929 6197

E-mail: martin.stiglinc@dachser.com

www.dachser.sk